CELEX: C2007/042/14
Language: da
Date: 2007-02-24 00:00:00
Title: Sag C-487/06 P: Appel iværksat den 27. november 2006 af British Aggregates Association til prøvelse af dom afsagt den 13. september 2006 af Retten i Første Instans (Anden Udvidede Afdeling) i sag T-210/02, British Aggregates Association mod Kommissionen for De Europæiske Fællesskaber

24.2.2007   
            
            
               DA
            
            
               Den Europæiske Unions Tidende
            
            
               C 42/8
            
         Appel iværksat den 27. november 2006 af British Aggregates Association til prøvelse af dom afsagt den 13. september 2006 af Retten i Første Instans (Anden Udvidede Afdeling) i sag T-210/02, British Aggregates Association mod Kommissionen for De Europæiske Fællesskaber
   (Sag C-487/06 P)
   (2007/C 42/14)
   Processprog: engelsk
   Parter
   
      Appellant: British Aggregates Association (ved solicitor C. Pouncey og advocaat L. Van den Hende)
   
      De øvrige parter i appelsagen: Kommissionen for De Europæiske Fællesskaber og Det Forenede Kongerige Storbritannien og Nordirland
   Appellanten har nedlagt følgende påstande
   
               —
            
            
               Dommen afsagt den 13. september 2006 af Retten i Første Instans i sag T-210/02 ophæves
            
         
               —
            
            
               Kommissionens beslutning K(2002) 1478 endelig udg. af 24. april 2002, »statsstøttesag N 863/01 — Det Forenede Kongerige/miljøafgift på granulater«, annulleres delvis, undtagen for så vidt angår fritagelsen for Nordirland, og
            
         
               —
            
            
               Kommissionen for De Europæiske Fællesskaber tilpligtes at betale omkostningerne i appelsagen og i sag T-210/02 for Retten i Første Instans.
            
         Søgsmålsgrunde og væsentligste argumenter
   Appellanten gør gældende, at dommen afsagt af Retten i Første Instans skal ophæves af følgende grunde:
   
               —
            
            
               Retten i Første Instans har begået en retlig fejl ved at vurdere spørgsmålet, om der er tale om statsstøtte, på en ikke objektiv måde.
            
         
               —
            
            
               Retten i Første Instans har begået en retlig fejl ved at sondre mellem situationen for afgiften på granulater og den situation, der var tale om i Adria-Wien Pipeline-sagen (1) ved vurderingen af, om der foreligger selektivitet.
            
         
               —
            
            
               Retten i Første Instans har begået en retlig fejl ved at tiltræde, at en miljøafgift ikke er selektiv, fordi den gælder for en bestemt sektor, uden at kræve eller give en klar definition af denne sektor.
            
         
               —
            
            
               Retten i Første Instans har begået en retlig fejl ved at anvende en urigtig »standard for prøvelse« på Kommissionens beslutning.
            
         
               —
            
            
               Retten i Første Instans har begået et fejlskøn ved vurderingen af »karakteren og opbygningen« af afgiftsordningen og med hensyn til fritagelsen for eksport.
            
         
               —
            
            
               Retten i Første Instans har begået en retlig fejl ved at fastslå, at Kommissionen ikke havde pligt til at indlede en formel undersøgelsesprocedure.
            
         
               —
            
            
               Retten i Første Instans har begået en retlig fejl ved at fastslå, at den anfægtede beslutning var tilstrækkeligt begrundet.
            
         
      (1)  Samling af Afgørelser 2001 I, s. 8365.